Reĝa Instituto pri Arta Heredaĵo

La Reĝa Instituto pri Arta Heredaĵo ( Institut royal du Patrimoine artistique aŭ  IRPA,  Koninklijk Instituut voor het Kunstpatrimonium aŭ KIK), estas la federacia scienca institucio de Belgio, kiu esploras, konservas kaj valorigas la belgan artan heredaĵon.

Ekde 1948, ĝi kunigas artajn historiistojn, kemiistojn, fizikistojn, restaŭristojn kaj fotistojn, kio ebligas multflankan kaj kompletan aliron al artaĵoj. Situanta en Bruselo, la IRPA proponas siajn servojn al muzeoj, preĝejoj, publikaj kolektoj, kaj ankaŭ al privataj kolektantoj tra la tuta Belgio.

En 1962, la Instituto translokiĝis al la konstruaĵo, kiun ĝi ankoraŭ okupas hodiaŭ : la parko de la Kvindekjara Jubileo en Bruselo. La konstruaĵo, desegnita tiutempe fare de René Sneyers kaj de la arkitekto Charles Rimanque, estas unu el la unuaj en la mondo speciale projektitaj por faciligi la interfakan aliron al artaĵoj. Ekde 2007, certaj partoj de la konstruaĵo estas protektitaj kiel Monumentoj kaj Lokoj de Belgio ( Monuments et Sites de Belgique)http://www.monument.irisnet.be/images/REGISTRE/AG/040_001.pdf http://www.monument.irisnet.be/images/REGISTRE/AG/042_013.pdf, precipe la mebloj desegnitaj de Stéphane Jasinski.

 Referencoj 

 Eksteraj ligiloj 
Oficiala retejo

Kategorio:Kulturo de Belgio
Kategorio:Organizaĵoj en Bruselo